**Minuta**

**Ședinței consultative cu membrii CNC TB/SIDA, CNE și GTL pe marginea Noului Model de Finanțare lansat de către Fondul Global (FG)**

**Data & ora & locația:** 12/03/13; ora 14.00; sala de ședințe CNMS

**Agenda ședinței:**

1. Noul Model de Minanţare (NMF) lansat de către Fondul Global pentru combaterea SIDA, Tuberculozei şi Malariei (Fondul Global) şi accesarea resurselor acestuia de către CNC TB/SIDA din R. Moldova.
2. Oportunităţi de îmbunătăţire a activităţii Secretariatului CNC TB/SIDA şi a CNC TB/SIDA, a comunicării eficiente între Secretariat şi Grupurile Tehnice de Lucru (GTL) ale Consiliului; posibilităţi de asistenţă tehnică pentru CNC TB/SIDA.
3. Concurs de recrutare a coordonatorului Secretariatului CNC TB/SIDA.
4. Îmbunătăţirea cadrului vizitelor de supervizare a granturilor Fondului Global.
5. Actualizarea componenţei CNC TB/SIDA, a Comisiei Naţionale de Experţi (CNE) şi a GTL TB/SIDA.
6. Diverse.

**Participanți - membri ai CNC TB/SIDA, Comisiei Naționale de Experți (CNE) & grupurilor tehnice de lucru (GTL) ale CNC TB/SIDA:**

1. Gabriela Ionașcu – Coordonator UNAIDS (membru CNC TB/SIDA, CNE, GTL)
2. Victor Volovei – Director executiv, IP UCIMP RSS/RP (membru CNC TB/SIDA)
3. Viorel Soltan – Director, Centrul PAS/RP (membru CNC TB/SIDA)
4. Igor Chilcevschi – președinte, Liga PTHS (membru CNC TB/SIDA, GTL)
5. Alexandru Curașov, Director, AO Inițiativa Pozitiva (membru CNC TB/SIDA, GTL)
6. Silviu Ciobanu – coordonator programe, OMS (membru CNE, GTL)
7. Adriana Tudor – specialist principal, Secția Programe Naționale, Ministerul Sănătății
8. Lucia Pîrțînă – Coordonator, Program Național de Prevenire și Control HIV (membru GTL)
9. Ana Ciobanu – Coordonator, Program Național de Control al TB (membru GTL)
10. Svetlana Doltu – sef, Direcția medicală, Departamentul Instituții Penitenciare (membru GTL)
11. Svetlana Plămădeala – Director Programe HIV, IP UCIMP RSS (membru GTL)
12. Alexandrina Iovița – UNAIDS (membru GTL)
13. Liliana Caraulan – Coordonator Program HIV, PAS (membru GTL)
14. Liliana Gherman – Director, Program Sănătate Publica, Fundația Soros Moldova (membru GTL)
15. Vitalie Slobozian – coordonator, Fundația Soros Moldova (membru GTL)
16. Silvia Munteanu – Director, AFEW Moldova (membru GTL)
17. Lilian Severin – Director, AO AFI (membru GTL)
18. Oleg Barba – Director, CNMS
19. Violeta Teutu – Consultant Coordonare/Comunicare, Secretariatul CNC TB/SIDA
20. Victoria Tataru – specialist comunicare, Secretariatul CNC TB/SIDA (membru GTL)

**Moderatorul ședinței -** Violeta Teutu, Consultant coordonare/comunicare, Secretariatul CNC TB/SIDA.

La începutul ședinței, Violeta Teutu a prezentat agenda întrunirii și a solicitat acordul participanților de a începe ședința.

**Chestiunea # 1**. La 28/02/2013 FG a anunțat despre lansarea unui nou model de finanțare (NMF) a controlului TB, HIV/SIDA si Malariei in perioada 2014-2016. Iar la 3 martie curent, R. Moldova a fost informată despre posibilitatea de a aplica în 2013 pentru un grant interim în cadrul Programului național de prevenire si control HIV/SIDA.

În scopul informării generale a participanților privind NMF, Violeta Teutu a făcut o prezentare succintă a acestuia – condiții, principii, beneficiari și termene limită. Astfel, NMF presupune: o previzibilitate mai mare ca timp, succese, volum și disponibilitate a granturilor; granturi disbursate în baza abordării diferențiate (not tied to grant signing ); și un cadrul temporal definit în mare parte de aplicant. Beneficiarii țintă ai NMF sunt: țările cu potențial de atingere a unui impact rapid în răspunsul național; țările care se confrunta cu întreruperi de servicii esențiale; și țările care actualmente beneficiază de fonduri mai mici decât au nevoie. NMF corespunde următoarelor:

1. Principii de aplicare:

* Aliniere la prioritățile, contextul si programul aplicanților
* Focusare asupra țărilor cu povara cea mai dură a maladiilor și posibilități financiare minime
* Simplitate pentru implementatori și FG
* Previzibilitate a procesului de finanțare și implementare
* Posibilități de a încuraja și motiva ambițiile aplicanților

1. Caracteristici cheie:

* Finanțarea – perioada de trei ani
* Țările aplică pentru granturi când vor/sunt pregătite și/sau în dependență de ciclurile programelor naționale
* Finanțare stimulatorie, i.e. finanțare competitivă adițional sumelor prestabilite pentru motivarea programelor de calitate & cu impact sporit
* Cererile de finanțare – negociate înainte de aprobarea de către Comitetul pentru Revizuire Tehnică a propunerilor de grant (TRP) al FG.

1. Categorii de aplicanți:

* Aplicanții primari – eligibili pentru finanțare indicată/stabilită inițial & stimulatorie (6 țări, inclusiv Kazahstanul)
* Aplicanții interimi – reînnoirea și extinderea granturilor existente & reproiectări pentru accesarea fondurilor în 2013
* Aplicanți standarzi – pregătesc aplicații pentru 2013 sau 2014.

Anul 2013 este un an de tranziție. Iar R. Moldova este invitată să solicite, în calitate de aplicant interim, un grant de 8 mln $ SUA pentru susținerea activităților prevăzute în cadrul Programului național HIV[[1]](#footnote-1). Prioritatea grantului – prevenirea întreruperilor de servicii esențiale pentru PTHS. În dependență de necesitățile sale, R. Moldova poate: 1) opta pentru grantul interim HIV în 2013, sau 2) poate aplica pentru granturile NMF în calitate de aplicant standard. Termenul limită de confirmare a aplicării a fost stabilit pentru 15 martie 2013.

**Sesiune de dezbateri:** În sesiunea de dezbateri participanții au:

* *Analizate cele două opțiuni de asistență disponibile pentru R. Moldova*. Dat fiind faptul ca: a) noul model de finanțare abia a fost lansat; b) nu se cunoaște formula în baza căreia a fost calculata mărimea grantului de 8 mln $ SUA și nici cea de calculare a valorii granturilor pentru perioada 2014-2016[[2]](#footnote-2); c) R. Moldova deja a trecut prin exercițiul de reînnoire a granturilor TB și HIV pentru perioada II de implementare și a ajuns la consensus cu donatorul referitor la prioritățile sale în următorii ani; d) PNPC HIV este pana în 2015 inclusiv și nu este posibil/oportun acum de a extinde perioada de valabilitate a programului cu încă un an (i.e. 2016) sau de recurs la reprogramare a serviciilor/priorităților, opțiunea II de solicitare a granturilor(în calitate de aplicant standard) nu este cea mai potrivită.
* *Estimat necesitățile răspunsului HIV*, ținând cont de reînnoirea granturilor HIV în perioada II de implementare. R. Moldova trebuie sa aplice pentru grantul interim care sa satisfacă necesitățile de tratament pentru pacienți nou înrolaţi, extinderea activităţilor pentru grupurile vulnerabile și cheltuieli pentru aspecte sociale, inclusiv mobilizarea lucrătorilor out-reach. Totodată, trebuie încurajați pașii făcuți de APN pentru a-și asuma o parte din cheltuielile pentru TARV, inclusiv aplicarea unui mecanism reușit de procurare a medicamentelor.
* *Optat pentru aplicarea pentru grantul interim HIV de 8 mln $ SUA.* Aceasta este o finanţare reală, cu un buget concret. Dar, in acest caz, Moldova va pleda pentru aprobarea acestei finanțări cu o durată de trei ani.

Anticipând răspunsul afirmativ al participanților la ședința din 12/03/13 la invitația FG, Secretariatul CNC TB/SIDA a pregătit proiectul scrisorii de răspuns din numele președintelui CNC si l-a propus pentru aprobare participanților. Conținutul scrisorii a fost avizat pozitiv si propus pentru semnare de către președintele consiliului și expediere FG.

**Chestiunea # 2**. La ședința consultativă din 12/12/12, participanții (membri CNC TB/SIDA și ai GTL) s-au pronunțat pentru evaluarea capacităților CNC TB/SIDA si a structurilor acestuia. Venind în concordanță cu solicitarea respectiva, a fost oportună raportarea activităților CNC TB/SIDA și a Secretariatului CNC pentru anul 2012. Raportarea anuală este un exercițiu prevăzut și de planul de activitate al consiliului. Secretariatul CNC a pregătit raportul anual narativ, care a fost preventiv expediat președintelui CNC TB/SIDA, la începutul lunii februarie curent, și invitaților la ședința din 12/03/13. Totodată, sumarul acestui raport a fost prezentat și la ședința curenta. Dna Teutu, în raportul sau, s-a referit la activitățile și rezultatele obținute în baza a trei obiective majore stabilite pentru anul 2012: 1) supervizarea activităților susținute prin granturile FG; 2) implicarea constituenților; și 3) consolidarea capacităților constituenților. Per obiectiv, activitățile organizate și rezultatele înregistrate au fost următoarele:

* Supervizare:
* Organizate patru ședințe CNC TB/SIDA din patru planificate (4/4) (inclusiv la inițiativa societății civile). Adoptate decizii privind durabilitatea mijloacelor locale; alocări financiare din Cadrul de Cheltuieli pe Termen Mediu; accesarea fondurilor externe/FG; etc. (activitate realizată în totalitate, i.e. 100%)
* 2/2 ședințe de consultare cu RP si societatea civila. Reevaluate resursele disponibile. Prioritizate serviciile de baza în per. II (100%)
* 1/2 ședințe ale Comisiei Naționale de Experți (CNE). Nu s-a reușit desemnarea unui nou președinte CNE și organizarea ședinței ordinare în sem. II, 2012 și prezentarea rezultatelor procesului de supervizare la ședința CNC (30%)
* 4/4 vizite de supervizare a granturilor FG (activitate realizata în baza locațiilor solicitate/optate de membrii CNC TB/SIDA →Spitalul TB Vorniceni & Laboratorul acestuia; Centrul PAS cu PAS; Spitalul TB & Laboratorul din Bender; Centrul Social Regional pentru susținerea PTH Tiraspol) (100%)
* Implicarea constituenților:
* Perfectarea & remiterea Raportului UNGASS 2010-2011.
* Perfectarea & remiterea a II cereri de reînnoire a granturilor FG (consultări cu FG & LFA). *Aprobate 4 granturi cu valoare bugetara de 16.660.449 Euro (2 granturi HIV - 6.611.883 Euro + 2 granturi TB - 10.048.566 Euro)!* (100%)
* Perfectarea & remiterea către FG a cererii de finanțare CCM pentru 2013. *Aprobat grant în valoare de 49.311 $ SUA*
* Organizarea a 2 vizite în Moldova a echipei FG. S*emnarea acordurilor de grant pentru 2013-2015* (100%)
* Informarea regulată a constituenților cu privire la activitatea CNC, inițiativele GF, activitatea partenerilor, etc. Actualizarea regulata a paginii de știri CNC; asigurarea comunicării constructive între CNC↔donatori↔parteneri; publicarea e-buletinului lunar CNC TB/SIDA (5 numere din 12 planificate, datorita angajării specialistului comunicare abia în luna septembrie 2012) și actualizarea site-ului [www.ccm.md](http://www.ccm.md/) (70%)
* Consolidarea capacităților constituenților:
* Organizata 0/1 formari pentru membrii CNC TB/SIDA. Elaborați ToR pentru formarea respectiva. Datorita disbursărilor cu întârziere din partea FG – activitatea reprogramată pentru 2013 (10%)
* Organizate 2/1 ateliere pentru societatea civilă activă în domeniul HIV/SIDA (“Advocacy & new media”). Instruiți 20 persoane în tehnici & practici de advocacy și lobby (100%).

In contextul propunerii, parvenite din partea participanților la ședința consultativă din 12/12/12, de inițiere a unui exercițiu SWOT de evaluare a capacitaților CNC TB/SIDA, Secretariatul CNC a informat că a purtat discuții cu FG pe marginea acestui subiect. Aceste discuții au rezultat în identificarea a câtorva oportunități de asistență tehnică (AT) internațională pentru acest exercițiu complex. Cea mai oportună dovedindu-se a fi filiera FG – USG (asistență tehnică oferită de Guvernul SUA pentru beneficiarii FG).

Violeta Teutu a prezentat succint formatul asistenței tehnice care poate fi oferită prin intermediul USG – mecanism, obiective, durată, termeni de referință, responsabilități, etc.

Astfel, filiera USG de asistenta tehnica prevede următorul mecanism:

* Beneficiari – CCM i.e. CNC TB/SIDA, RP, (SR) ai FG
* Durata – limitată (≤ 18 persoane- săptămâni i.e.3 persoane pentru 6 săptămâni/2persoane pentru 9 sapt/etc.)
* Obiectiv – consolidare capacități CCM de management & supervizare
* Aplicația - Scrisoare de însoțire; Formular de aplicație; Domeniul de activitate/sarcini (scope of work/SoW), inclusiv pentru “diagnostic incipient” al problemelor a fi adresate
* Procesarea aplicațiilor–considerarea aplicațiilor (USG+GIZ Backup + French 5% Initiative); evaluarea aplicațiilor[[3]](#footnote-3) de către Comisia Consultativa privind AT (USG Technical Suport Advisory Panel /TSAP);
* Costurile AT - USG acoperă cheltuielile pentru salarii, transport, per diem, cazare, elaborare documente (manuale/planuri/etc.), iar CNC TB/SIDA – spații de lucru, spatii pentru întruniri, etc.
* Cadrul de lucru - USG aproba aplicația; prestatorul AT + CCM conlucrează asupra: planului de lucru; echipei de consultanți implicați; orarul activităților, iar CCM/CNC remite donatorului un raport succint de evaluare a AT.

Totodată, Secretariatul CNC TB/SIDA a propus și proiectul terminilor de referința pentru realizarea acestei activități:

* Analiza inițială (desk review)
* Vizita in Moldova (1 săptămână) pentru întruniri cu: membrii CNC TB/SIDA, GTL, Secretariatul CNC
* Întrunire de consensus privind concluziile & recomandările evaluării
* Elaborarea raportului final (2 săptămâni)

În baza propunerilor făcute la ședința din 12/12/12 și a discuțiilor suplimentare cu participanții la ea, secretariatul a prezentat și o listă a obiectivelor AT.

**Sesiune de dezbateri:** La finele prezentării, participanților li s-a propus să se pronunțe pe marginea raportului prezentat. Reprezentanții RP IP UCIMP RSS și UNAIDS au propus completarea raportului dat cu informații privind activitatea celor 12 GTL ale consiliului. S-a menționat ca unele GTL, in special cele pe componenta HIV și cele mixte (TB&HIV), au fost foarte active pe parcursul anului, întrunindu-se regulat și propunând soluții concrete pentru răspunsul HIV și TB.

În cadrul dezbaterilor pe marginea obiectivelor AT, participanții au menționat că AT ar fi utilă pentru: revizuirea cadrului de funcţionare a CNC TB/SIDA (Regulamentul CNC, Manualul Operaţional și anexele, etc.) şi să vină cu recomandări foarte concrete ce ţin de leadership, gestionare, care să fie îmbunătăţite; recomandări concrete pentru implicarea APL (nivel local) în implementarea programelor de control TB & HIV la nivel local.

În rezultatul discuțiilor, s-a ajuns la consensus privind următoarele obiective:

* Evaluarea capacitaților CNC TB/SIDA
* Consolidarea capacitaților CNC TB/SIDA, inclusiv îmbunătățirea procesului de coordonare a PNPC TB și HIV
* Dezvoltarea capacitaților în planificare intersectorială pe subiecte specifice
* Comunicarea între verigile CNC TB/SIDA și adoptarea deciziilor strategice cu implicarea mai activa a societății civile.

Totodată, majoritatea participanților la ședința au ținut sa menționeze îmbunătățirea calitativă a activității Secretariatului CNC TB/SIDA în anul curent, apreciind operativitatea implicării acestuia în activități lansate de parteneri și asistența oferită acestora.

**Chestiunea # 3.** La începutul lunii ianuarie curent, odată cu expirarea termenului contractului de munca a responsabilului Secretariatului CNC TB/SIDA, această funcție a devenit vacantă. Odată cu negocierea grantului FG pentru susținerea activităților CNC în 2013, s-a cerut și actualizarea termenelor de referința (ToR) pentru angajații Secretariatului. Ținând cont de prevederile Regulamentului CNC TB/SIDA și Manualul sau operațional, alineate la cerințele FG pentru activitatea CCM/CNC, Secretariatul a elaborat proiectul noilor termeni de referință pentru cei doi consultanți și specialistul comunicare. Termenii respectivi au fost consultați și avizați pozitiv de către FG și propuși, pentru completări, amendamente și aprobare, participanților la ședința curentă.

**Sesiune de dezbateri:** Participanții, neavând obiecții la proiectul ToR pentru consultanții Secretariatului CNC, au propus organizarea, în timpul cel mai apropiat, a concursului de recrutare a consultatului Coordonator al Secretariatului CNC.

**Chestiunea # 4.** La ședința consultativa din 12/12/12, participanții s-au pronunțat pentru îmbunătățirea calității vizitelor de supervizare a granturilor FG și prevederea unui mecanism de monitorizare a acestora. Răspunzând acestei sesizări, Secretariatul CNC a elaborat termeni specifici de referință pentru activitatea respectivă. Aceștia au fost remiși preventiv participanților la ședință și propuși pentru dezbateri și amendamente în cadrul ședinței din 12/02/13.

**Sesiune de dezbateri:** Participanții au propus completarea ToR pentru vizitele de supervizare a granturilor FG cu o clauză, care sa stipuleze procesul de monitorizare a recomandărilor propuse în cadrul și ca urmare a vizitelor de supervizare (ședințe CNE & CNC). Totodată, s-a propus organizarea vizitelor prioritar în locațiile „problematice”, i.e. proiecte unde implementarea granturilor FG nu rezulta în succesele și atingerea obiectivelor stabilite. La nivel de calitatea membrilor CNE, recipienții principali consideră că aceștia trebuie să cunoască mai bine aplicațiile pe țară și ce/cum se supervizează. Vizavi de componenta CNE, s-a propus includerea obligatorie, in lista invitaților la ședințele CNC, a coordonatorilor Programelor naționale de control al TB și HIV/SIDA. S-a reiterat și propunerea de a desemna președintele CNE unul din viceminiștrii Sănătății, util fiind si includerea in lista membrilor a unui specialist din cadrul secției monitorizare a CNMS.

**Chestiunea # 5.** In 2012, Ministerul Sănătății a lansat reforma instituțională a structurilor care operează in domeniul HIV. Totodată, în adresa Secretariatului CNC TB/SIDA au parvenit cereri de includere în Consiliu (Delegatia UE in Moldova si AO Initiativa Pozitiva), dar si de excludere a unor membri (USAID și Banca Mondială, care actualmente nu au in proces de implementare proiecte în domeniul TB și HIV). Toate aceste schimbări impun necesitatea actualizării componenței tuturor structurilor CNC TB/SIDA, inclusiv CNE și GTL. În 2012, Secretariatul CNC a acordat consultanță membrilor societății civile active în domeniul HIV privind procedura de alegere, desemnare, și aprobare a calității de membru CNC TB/SIDA, astfel încât în CNC sa fie reprezentate interesele a cat mai multor persoane afectare de HIV si TB.

La ședința din 12/03/13, Secretariatul CNC a propus un proiect al listei actualizate a membrilor CNC TB/SIDA, în care să fie incluși: coordonatorii PNPC TB și HIV; AO Inițiativa Pozitivă și reprezentantul Delegației UE în Moldova; și excluși: USAID și Banca Mondiala. Aceste modificări și lista actualizată trebuie sa fie aprobate prin hotărâre de guvern.

În cadrul dezbaterilor, Secretariatul CNC a reiterat problemele legate de desemnarea unui nou președinte CNE și a solicitat propuneri de candidaturi. A fost solicitata implicarea activă a membrilor GTL, prezenți la ședință, în actualizarea componentei GTL și a informației referitoare la membri.

**Sesiune de dezbateri:** Directorul AO AFI, asociație obștească activă în domeniul controlului TB, prezent la ședință, a informat participanții despre eforturile AFI de mobilizare a celor mai active ONG din domeniu și necesitatea reprezentării acestora în cadrul CNC TB/SIDA. Participanții la ședință au salutat inițiativa AFI, iar Secretariatul CNC i-a informat despre pașii care urmează a fi întreprinși de către aceste ONG-uri pentru desemnarea delegatului lor în CNC TB/SIDA.

Referindu-se la „căderea” recentă a Guvernului, participanții la ședință au analizat cadrul temporal constituțional pana la instituirea unui nou guvern, care va putea aproba oficial lista ajustată a membrilor CNC. In situația respectivă, se va tine cont de prevederile Regulamentului CNC TB/SIDA și clauzele acestuia referitoare la componenta consiliului.

In scopul creșterii eficientei CNC TB/SIDA, participanții la ședință au propus inițierea discuțiilor și procedurii de trecere a Consiliului de la nivel de Minister al Sănătății la nivel de prim ministru. În opinia UNAIDS, majoritatea consiliilor naționale activează la nivel de prim ministru, acest lucru fiind un avantaj din punct de vedere al funcționalității și operativității.

Recunoscând aceste avantaje pentru unele consilii care activează sub președinția prim ministrului, alți membri CNC prezenți la ședință au îndemnat participanții să considere toate rezultatele unei asemenea propuneri. În cazul înaintării acestei propuneri, posibil ca CNC TB/SIDA va fie repoziționat la nivel de viceprim ministru. In acest caz însă, președinția actuală a Ministerului Sănătății totuși are avantaje din punct de vedere instituțional, operațional și administrativ. După părerea participanților, aceste avantaje sunt vizibile, dacă e să fie comparat cu alte consilii, spre exemplu Comisia Națională Antidrog. In pofida anumitor dificultăți operaționale simțite la nivel de CNC TB/SIDA, totuși acest consiliu, cu structurile sale, este totuși unul funcțional și activ în controlul național TB și HIV/SIDA. În final, participanții au pledat pentru menținerea CNC TB/SIDA la nivel de Minister al Sănătății.

In cadrul dezbaterilor, participanții s-au referit și la necesitatea activizării unor membri CNC TB/SIDA, cum sunt ONG „Crucea Roșie” si „Ajutorul Creștin” sau, in caz contrar, excluderea acestora din rândurile membrilor consiliului.

**Chestiunea # 6.** Ținând cont de programul de activitate CNC TB/SIDA pentru 2013, necesitatea organizării unei ședințe CNC TB/SIDA pentru discutarea priorităților curente în răspunsul HIV si TB, Secretariatul CNC a propus discuțiilor un proiect de agendă al ședinței CNC. Aceasta ar include subiecte legate de actualizarea informației privind granturile FG în perioada II de implementare; aplicarea pentru grantul HIV în perioada tranzitorie către noul model de finanțare lansat de FG; actualizarea componentei CNC TB/SIDA, CNE, GTL; discutarea Planului de acțiuni 2013 de follow up al Rezoluției Conferinței SIDA 2011; discutarea Planului de acțiuni 2013 privind tratamentul de substituție cu opioide (TSO); și altele.

**Sesiune de dezbateri:** Date fiind: imposibilitatea guvernului în exercițiu de a adopta hotărâri de guvern până la instituirea unui nou guvern; necesitatea definirii cu FG a cadrului tehnic de aplicare pentru grantul interim HIV; și oportunitatea discutării planurilor de lucru în domeniu (Plan acțiuni privind implementarea Rezoluției Conferinței HIV/SIDA 2011 și Plan acțiuni privind TSO) în cadrul CNE, iar a problemelor de implementare a acestora - la ședințele CNC TB/SIDA, s-a propus revenirea la proiectul agendei ședinței CNC TB/SIDA in perioada imediat premergătoare a ședinței.

**Decizii și recomandări**

La finele ședinței din 12 martie curent, participanții au decis/propus următoarele:

1. Aprobarea invitației FG de a aplica pentru grantul interim HIV în valoare de 8 mln $ SUA și expedierea, pana la data de 15 martie curent, a scrisorii oficiale de răspuns, din numele președintelui CNC, care să confirme decizia respectivă.
2. Completarea raportului de activitate CNC TB/SIDA pentru anul 2012 cu informații referitoare la activitatea GTL.
3. Continuarea dialogului cu GF și USG privind AT pentru consolidarea capacităților CNC TB/SIDA și structurile sale.
4. Organizarea și promovarea concursului de recrutare a Coordonatorului responsabil al Secretariatului CNC TB/SIDA.
5. Oferirea de către Secretariatul CNC a consultanței și asistenței tehnice pentru AO AFI și ONG partenere în vederea reprezentării acestora în cadrul CNC TB/SIDA.

*Secretariatul CNC TB/SIDA 21 martie 2013*

1. In cadrul NMF, Moldova nu este eligibila pentru un grant TB [↑](#footnote-ref-1)
2. Formula de calculare a granturilor oferite in cadrul Noului model de finantare va fi stabilita dupa Conferinta FG privind colectarea fondurilor din toamna 2013. [↑](#footnote-ref-2)
3. Aplicantii nu concureaza intre ei, desi aprobarea poate depinde de disponibilitatea fondurilor pentru AT [↑](#footnote-ref-3)